સૌથી પહેલા 2014માં નરેન્દ્ર મોદીના વડાપ્રધાન બન્યા બાદ ચીનના રાષ્ટ્રપ્રમુખ સી જિનપિંગ ગુજરાતની મુલાકાતે આવ્યા હતા. ત્યારે જિનપિંગ અને તેમના પત્નીના સાબરમતી રિવરફ્રન્ટ પરના સ્વાગત દ્રશ્યો દુનિયાભરમાં ચર્ચાનો વિષય બન્યા હતા. તો જાપાનના વડાપ્રધાન શિંજો આબેએ પણ ગુજરાતની મુલાકાત લીધી હતી. વડાપ્રધાન મોદી અને શિંજો આબેએ અમદાવાદ ખાતે રોડ શો પણ કર્યો હતો. શિંજો આબે વડાપ્રધાન નરેન્દ્ર મોદી સાથે રોડ શૉ કરનારા પહેલા વિદેશી રાષ્ટ્રાધ્યક્ષ હતા.